《神弦曲绂臣、耑孙兄弟渡海并溺，为作此曲，以招其魂》
明代·黎遂球

蜃吐三山虹作道，桑田童女秦年老。喃喃梵年唤西风，魂兮不年吹遥空。

雷形双鸟飞斜雨，泪眼看之疑曳苧。弟兄德祖兼文举，骑鱼瞥作芙蓉主。

社公叩挽哀无力，浪花张天盐雪白。神巫好唱谢家诗，花外沉沉梦颜色。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。